《寄杨公閒修撰》
宋代·郭知运

秀翮翩翩五采鸾，乘云飞傍玉阑干。
天开金马文章署，诏选银鱼侍从官。
念我羁栖三澨水，怜君出入五云端。
从容退食鸣琴处，肯信风尘作吏难。

作者简介：（1132—?）宋临安盐官人，字次张，自号息庵老人。幼刻志向学。高宗绍兴二十一年进士。秦桧强与为姻，知运勿乐，遂停婚。仕至荆州守。倦于荣利，卜居双庙之西。有《猥稿》。